చింతలపాటి వర ప్రసాద మూర్తి రాజు
గాంధేయవాది అయిన వీరు చిననిండ్రకొలనులో గాంధీజీ స్మారక భవనాన్ని నిర్మించారు. 1964 లో ఫిన్ లాండ్ ప్రపంచ శాంతి మహాసభలకు భారత ప్రతినిధిగా వెళ్ళారు. 1971 లో మార్కెటింగ్ శాఖామాత్యులుగా, 1972 లో దేవాదాయ శాఖామంత్రిగా, దేశీయ వైద్య శాఖా మంత్రిగా సేవలందించారు. సుప్రసిద్ధ చరిత్రకారుడైన శ్రీ బుద్ధరాజు వరహాలరాజు గారు తన 'శ్రీ ఆంధ్ర క్షత్రియ వంశ రత్నాకరము' లో ఈయన గురించి వ్యాసము రచించారు. ఈయన 2012 నవంబరులో కాలం చేశారు.
కోటగిరి విద్యాధరరావు
తూర్పు యడవల్లి గ్రామంలో 1946, ఏప్రిల్ 28న జన్మించిన కోటగిరి విద్యాధరరావు బీ.టెక్., ఈ గ్రామ సర్పంచిగా 1970 లో రాజకీయ ప్రస్థానం ప్రారంభించారు. 1970 నుండి 1983 లోపు రెండు సార్లు సర్పంచిగా చింతలపూడి సమితి ఉపాధ్యక్షునిగా, 1977-79 మధ్య చింతలపూడి వ్యవసాయ మార్కెట్ కమిటీ ఛైర్మన్ గా పనిచేశారు. 1983 లో చింతలపూడి నుండి ఎం.ఎల్.ఏగా గెలుపొందారు. 1985, 1989, 1994, 1999 లలో గూడా చింతలపూడి ఎం.ఎల్.ఏగా గెలుపొందారు. 1985 లో వ్యవసాయశాఖా మంత్రిగా, తరువాత గ్రామీణాభివృద్ధి, వ్యవసాయం, భారీ పరిశ్రమల శాఖా మంత్రిగా చేశారు. 1985 నుండి 1989 వరకూ ఆర్.టీ.సీలో శాతవాహన రీజియన్ ఛైర్మన్ గా చేశారు. 1989 లో డీ.పీ శాసనసభాపక్ష నేతగా ఎన్నికైనారు. [1]కోటగిరి విద్యాధరరావు గుండెపోటుతో జూలై 20, 2013 న మరణించారు. .